後來喺出勤任務嘅時候，威龍遇返先前殺過梅菲嗰班人嘅其中一個，而呢個叫艾繆（Emil）嘅惡匪因為聽到威龍嘅口頭禪 「係生係死我都照拉」（Dead or alive, you're coming with me）同之前梅菲同佢講過嘅一樣，衝口而出話認得佢，呢一嚇令威龍更加震憾，為求搵出原因，於是威龍返去警察總部翻查電腦檔案，終於搵出殉職警員梅菲嘅資料，後來更從點點湧出嚟嘅記憶之中知道自己就係梅菲。